laion/Wikipedia-Exotic huggingface dataset:
לודוביקה סימנוביץ'

סופי לודוביקה סימנוביץ' (בגרמנית: Sophie Ludovike Simanowiz;‏ 21 בפברואר 1759 – 3 בספטמבר 1827) הייתה ציירת פורטרטים גרמנית בסגנון קלאסי. אביה היה חובש צבאי ואמה הייתה בתו של רוקח. היא נולדה בצריף בו הועסק אביה. בשנת 1762 עברה משפחתה לרודוויגסבורג, שם גדלה עם פרידריך שילר ואחיותיו. כריסטופין, שהייתה הראשונה שזיהתה את כישרונו של פרידריך, הפכה לחברה שלה לאורך החיים. משפחתה העריכה את כישרונה האמנותי ועשתה כל מאמץ לקדם את הקריירה שלה. האקדמיה הדוכסית בלודוויגסבורג ובית הספר בשטוטגרט לא קיבלו נשים, אך בשנת 1776 הסכים פרופסור בקרלסשול, ניקולה גויבל, להעביר לה שיעורים פרטיים. בשנת 1787, בתמיכתם הכספית של הדוכס קרל השני אויגן ופילגשו פרנציסקה פון הוהנהיים, היא הצליחה לנסוע לפריז וללמוד אצל המיניאטוריסט אנטואן וסטייה. היא נשארה כמעט שנתיים, ואז קיבלה משימה לצייר דיוקנאות עבור הדוכס פרידריך אויגן, אחיו של קרל, במומפלגארד (בהווה מונבליארד). דיוקנאות אלה מעולם לא הושלמו, כאשר היא חזרה לשטוטגרט בשנת 1789 כדי להתחתן עם סגן פרנץ סימנוביץ', בן כיתה ותיק של שילר, שהיה ארוסה מאז 1786. ממכתביה מאותה תקופה עולה כי היא התגעגעה לפריז, ולמרות התנאים המעורערים שנוצרו בזמן המהפכה, היא ניצלה את ההזדמנות לחזור כאשר בעלה הקצין הוזעק להתייצב שם. כשהגיעה לשם, היא הצליחה להתארח אצל חברה ותיקה משטוטגרט, זמרת האופרה, הלנה בלטי, שנישאה למרקיז. בשנת 1792, מצבה נעשה רעוע כאשר מארחיה עברו חיפוש מצד אוהדי המונרכיסטים ונאלצו לברוח לאחוזתם בספרד. סימנוביץ' נותרה מאחור. בתחילת 1793, חברתה עזרה לה לברוח לנורמנדי שם קיבלה דרכון לצאת מצרפת. כשהגיעה לשטרסבורג, היא הייתה חולה מאוד ובילתה שישה שבועות במיטה, מטופלת על ידי חברים. כשחזרה ללודוויגסבורג, היא התחילה לצייר דיוקנאות של משפחת שילר. דיוקנאותיהם של פרידריך ורעייתו שרלוט נעשו בזמן שהייתה בולנשטיין. בשנת 1798 הועבר בעלה, לשטוטגרט והיא הצטרפה אליו לשם. בשנה שלאחר מכן הוא לקה בשבץ ששיתק את רגליו. היא הפכה למטפלת שלו בעשרים ושמונה השנים הבאות. בשנת 1812 הם חזרו ללודוויגסבורג. אחיה הבכור, פרידריך, היה כומר בארדמנהאוזן הסמוכה ולעיתים קרובות הם היו משתתפים שם בפגישות פוליטיות כדי להביע סולידריות עם אלה שנלחמו בנפוליאון. פרנץ נפטר ביוני 1827 והיא נפטרה כמה חודשים לאחר מכן. היא השלימה כ-100 דיוקנאות (אף אחד לא חתום), רובם באוספים פרטיים. יש לה אנדרטה במוזיאון העירוני של שורנדורף. אחד האחיינים שלה היה המדען הידוע, קרל רייכנבאך. מדיה וקבצים בנושא לודוביקה סימנוביץ' בוויקישיתוף Gertrud Fiege: Ludovike Simanowiz. Eine schwäbische Malerin zwischen Revolution und Restauration (exhibition catalog). Deutsche Schillergesellschaft, 1991 ISBN 3-928882-32-5 Wintterlin (1892), "Simanowiz, Kunigunde Sophie Ludovike", Allgemeine Deutsche Biographie (ADB) (in German), 34, Leipzig: Duncker & Humblot, pp. 344–346 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לודוביקה סימנוביץ'".
It All Comes Out in the Wash

It All Comes Out in the Wash (בעברית: הכל יוצא בכביסה) הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, Wildcard. השיר יצא לאור ב-18 ביולי 2019, על ידי חברת התקליטים RCA נאשוויל, כסינגל הראשון והפותח מתוך האלבום. השיר הגיע למקום ה-70 במצעד הבילבורד הוט 100. השיר נכתב על ידי מירנדה למברט, הילרי לינדזי, לורי מק'קנה וליז רוז והופק על ידי ג'יי ג'ויס, שהפיק עבורה גם את הסינגל הבא שלה "Bluebird". כותבי השיר תיארו אותו כ"מיוחד", באומרם ש"יש בו תקווה וגם חושך. החיים נותנים לך לימונים, וצריך לעשות מהם לימונדה. ללא הבעיות, לא היינו לומדים להסתדר ולהמשיך הלאה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking",‏ "New Strings" ו-"Famous in a Small Town". הוא הופץ לראשונה ב-29 באוגוסט 2019, חודש לפני יציאתו כסינגל מתוך Wildcard. בתחילת הקליפ, ניתן לראות את למברט בתוך ג'יפ. נכון למרץ 2021, מונה הצפיות של הקליפ עומד על למעלה מ-9 מיליון צפיות. מידע על הסינגל "It All Comes Out in the Wash" באתר מיוזיק בריינז מילות השיר "It All Comes Out in the Wash" באתר Genius סרטון השיר "It All Comes Out in the Wash" באתר יוטיוב מירנדה למברט, הילרי לינדזי, לורי מק'קנה, ליז רוז Miranda Lambert – It All Comes Out in the Wash (באנגלית), נבדק ב-2021-03-05 Miranda Lambert, Billboard Miranda Lambert – Bluebird (באנגלית), נבדק ב-2021-03-05 Miranda Lambert teases next album as she reveals 'hopeful' new song 'Bluebird', EW.com (באנגלית) It All Comes Out in the Wash, נבדק ב-2021-03-05 Claire Shaffer, Claire Shaffer, Miranda Lambert Shows Off Her Husband in 'Settling Down' Video, Rolling Stone, ‏2020-10-21 (באנגלית אמריקאית) Billy DukesPublished: March 20, 2020, WATCH: Miranda Lambert Can't Be Caged in Her New Music Video, Taste of Country (באנגלית) Alison Bonaguro 8/29/2019, Watch Miranda Lambert Make a Clean Getaway from a Big Mess, CMT News Miranda Lambert - It All Comes Out in the Wash (Official Video)
Sacrifice (שיר של ביבי רקסה)

"Sacrifice" (בעברית: "לְהַקְרִיב" או "קורבן") הוא סינגל שהוקלט על ידי הזמרת-יוצרת האמריקאית ביבי רקסה. השיר יצא לאור ב-5 במרץ 2021, על ידי חברת התקליטים וורנר רקורדס, כסינגל שני מתוך האלבום השני שלה Better Mistakes. השיר יצא כמה שבועות לאחר צאת הרמיקס של "Baby, I'm Jealous", בו התארחה זמרת הרגאטון נאטי נטשה. השיר נכתב על ידי ביבי רקסה, פאבלו באומן, לוסט-בוי ובארנס והופק על ידי בארנס גם כן. על השיר דיברה רקסה לראשונה בטוויטר באמצעות סדרת ציוצים שפרסמה אודות הכותבים והמפיקים שלו. כמו כן, פרסמה ציוץ בו כתבה "אני אתן להומוסקסואלים את כל מה שהם רוצים בשיר האחד הזה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממאה מיליון השמעות. "Sacrifice" קיבל ביקורות חיוביות כאשר יצא. ברולינג סטון פרסמו אודותיו ביקורת מקיפה, תוך שנכתב שם כי "העיצוב החדש והמפתה של הקליפ החדש שלה (שלדברי רקסה הוא שיר הדאנס היחיד באלבומה הקרוב), מתייחס לתשומת הלב הדרושה כדי לטפח מערכת יחסים ובעל אזכורים לסרטים משנות התשעים כמו "בלייד" וזיכיון מטריקס". באתרי אינטרנט וכתבי עת שונים, תואר השיר כ"קליט", תוך שסקרו גם את הווידאו קליפ הרשמי שלו שיצא באותה העת. הטריילר הרשמי של הווידאו קליפ של "Sacrifice" פורסם בערוץ היוטיוב של ביבי רקסה ב-2 במרץ 2021. ב-5 במרץ, שודר בערוצה סרטון באורך 14 דקות, במהלכו דיברו על הקליפ ועל השיר עצמו. בהמשך, הועלה הקליפ בשידור חי, ובו ניתן לראות את רקסה מכוסה בדם, מענה גבר בחדר סגור ואוכלת בשר של אדם לכאורה. בשעות בודדות, צבר הקליפ למעלה מ-275 אלף צפיות. מעבר לכך, נצפה הטריילר שלו בלמעלה מ-130 אלף פעמים. מידע על הסינגל "Sacrifice" באתר מיוזיק בריינז מילות השיר "Sacrifice" באתר Genius סרטון השיר "Sacrifice" באתר יוטיוב ביבי רקסה, פאבלו באומן, לוסט-בוי, בארנס #SACRIFICE OUT THIS FRIDAY Pre-save now: http://beberexha.lnk.to/Sacrifice, twitter (באנגלית) Bebe Rexha (Ft. Doja Cat & Natti Natasha) – Baby, I’m Jealous (Natti Natasha Remix) (באנגלית), נבדק ב-2021-03-05 Bebe Rexha – Sacrifice (באנגלית), נבדק ב-2021-03-05 https://twitter.com/beberexha/status/1359364369809776645, Twitter Sacrifice, נבדק ב-2021-03-05 Althea Legaspi, Althea Legaspi, Bebe Rexha Is a Vampire Who Won't 'Sacrifice' in New Video, Rolling Stone, ‏2021-03-05 (באנגלית אמריקאית) Bebe Rexha Releases Music Video For Catchy New Single “Sacrifice”, Music Mayhem Magazine, ‏2021-03-05 (באנגלית אמריקאית) Bebe Rexha to premiere video for new song "Sacrifice" Thursday on YouTube's 'RELEASED' - Music News - ABC News Radio, abcnewsradioonline.com (באנגלית) Gabriela Marqueti, Bebe Rexha lança poderoso vídeo do novo single "Sacrifice", Nação da Música, ‏2021-03-05 (ב־Brazilian Portuguese) Bebe Rexha “Sacrifice” Premiere Party on RELEASED (Trailer) Bebe Rexha - “Sacrifice” I Countdown to Premiere on RELEASED (Full Episode) Bebe Rexha - Sacrifice [Official Music Video] "NZ Hot Singles Chart". Recorded Music NZ. 15 במרץ 2021. ארכיון מ-24 במרץ 2021. נבדק ב-14 באפריל 2021. {{cite web}}: (עזרה) Sacrifice - Single by Bebe Rexha, נבדק ב-2021-03-01 Sacrifice (Niiko x SWAE Remix) - Single by Bebe Rexha, נבדק ב-2021-04-14 Sacrifice (Gorgon City Remix) - Single by Bebe Rexha, נבדק ב-2021-04-14
קרב חאן בגדאדי (1918)

קרב חאן בגדאדי התחולל בחאן אל בגדאדי (אנ') במהלך מרץ 1918 בין הצבא הבריטי לצבא האימפריה העות'מאנית במהלך המערכה במסופוטמיה במלחמת העולם הראשונה. הקרב היה חלק מהמאמץ הבריטי לסילוק הצבא הטורקי ממסופוטמיה. הקרב הסתיים בניצחון הבריטים ובכיבוש חאן בגדאדי. בשנת 1916 התאפיינה המערכה במסופוטמיה בשורה של כישלונות מבצעיים מהם סבלו הבריטים כשבשיאם נכנעה הדיוויזיה השישית "פונה" לטורקים בסיומו של המצור על כות בזמן שלכוחות הבריטים עשרות אלפי נפגעים ממאמצי החילוץ של הנצורים. לעומת זאת שנת 1917 סימלה מפנה במערכה וזאת בעקבות החלפת הפיקוד הבריטי וחיזוק משמעותי של הכוחות שהביאו לשורה של הצלחות. בין הצלחות אלו ניתן למנות את הכיבוש החוזר של כות, כיבוש בגדאד, כיבוש סמאראה וכיבוש רמאדי. עם תחילת 1918 המשיכו הבריטים ללחוץ על הטורקים הנסוגים צפונה וזאת כדי להביא לנסיגתם המלאה משטחי מסופטמיה ולכניעתם. מאמץ זה בא לידי ביטוי, בשלב ראשון, בהתקדמות לאורך נהר הפרת כשהיעד היה העיר חאן אל בגדאדי (אנ') בה התרכז כוח חסימה של הצבא הטורקי. התוכנית שנרקמה לתקיפת חאן בגדאדי הייתה דומה לתוכנית של קרב רמאדי השני דהיינו פיצול הכוח הבריטי לכוח התוקף חזיתית ולכוח מאגף לחסימת דרך ההמלטות של הטורקים. היחידה הבריטית המרכזית בכח התקיפה הייתה הדיוויזיה ה-15 ההודית שכללה 3 בריגדות (12, 42 ו-50). בנוסף תוגברה הדיוויזיה בכוחות נוספים: סוללת המכוניות החמושות ה-8 (מתוך קורפוס המקלעים) בריגדת הפרשים ההודית ה-11 (אנ') בהתאם תוכנית הקרב חולק הכוח הבריטי לשניים כדלקמן: כוח התקיפה החזיתי שהורכב מרובה של דיוויזיית הרגלים ה-15. כוח האיגוף שהורכב מבריגדת הפרשים, יחידת המכוניות החמושות וחלק מחיילי דיוויזיית הרגלים עבורם הוקצו 300 משאיות תובלה. הכוח הטורקי שהגן על חאן בגדאדי כלל כ-5,000 חיילים מדיוויזיית הרגלים ה-50. ב-9 במרץ 1918 יצא הכוח הבריטי מרמאדי צפונה לכוון חאן בגדאדי. בדרכם כבשו הבריטים את העיר הית (אנ') ואחריה התפצל הכוח כשכוח המשנה הנייד החל באיגוף מדרום של חאן בגדאדי בעוד שכוח הרגלים נערך למתקפה. ב-26 במרץ פתח הכוח הרגלי בהסתערות על העיר וגרם ללחיילים הטורקים לנטוש את עמדותיהם ולסגת צפונה, במעלה הפרת, שם נתקלו בכוח החסימה שהקים כוח האיגוף. הפתעת הטורקים הייתה גדולה כל חיילי הכוח נכנעו. הבריטים ניצלו את ההצלחה והכוח המאגף הנייד המשיך צפונה כ-90 ק"מ וכבש את העיירה אנה (Anah) אליה היו מועדות פני הנסוגים ובה היה מרכז לוגיסטי טורקי. בנוסף לציוד הרב שנתפס שבו הבריטים גם מספר קצינים גרמנים רמי דרג. נפגעים: הצבא הבריטי: כ-160 פצועים וחללים. הצבא העות'מאני: כ-5,000 שבויים. קרב זה היה הקרב האחרון, במערכה זו, לאורכו של נהר הפרת. המשך המערכה התחולל לאורך נהר חידקל. Perry, F.W. (1993). History of the Great War: Order of Battle of Divisions: Indian Army Divisions Pt. 5B. Ray Westlake Books. ISBN 1-871167-23-X Moberly, F.J. (1923). Official History of the War: Mesopotamia Campaign, Imperial War Museum. ISBN 1-870423-30-5 Barker, A.J. (1967). The Neglected War: Mesopotamia 1914-18, Faber and Faber. ISBN 0-571-08020-0 קרב חאן אל בגדאדי, באתר "עמותת רגימנט דורסט ודבון" דיוויזיה זו, שהוקמה במאי 1916, השתתפה מוקדם יותר בכיבוש רמאדי
קרחון דייוויס

האם התכוונתם ל... אנטארקטיקה קרחון דייוויס (אנטארקטיקה) – קרחון באזור חוף סקוט של ארץ ויקטוריה, שבאנטארקטיקה ניו זילנד קרחון דייוויס (ניו זילנד) – קרחון בחבל אוטגו באי הדרומי של ניו זילנד נורווגיה קרחון דייוויס (סבאלברד) – קרחון באי שפיצברגן בארכיפלג סבאלברד של נורווגיה
יוזף קרל שטילר

יוזף קרל שטילר (בגרמנית: Joseph Karl Stieler ‏; 1 בנובמבר 1781 – 9 באפריל 1858) היה צייר גרמני. משנת 1820 ועד 1855 עבד כצייר החצר של מלכי בוואריה. הוא ידוע בזכות הדיוקנאות הנאו-קלאסיציזם שלו, במיוחד בגלריית ארמון נימפנבורג במינכן. נולד בעיר מיינץ למשפחה ותיקה של חרטים, ויוצרי כלים. הוא קיבל הכשרה אמנותית מאביו, אוגוסט פרידריך שטילר (1736–1789). לאחר מותו המוקדם של אביו, השלים יוזף קרל באופן אוטודידקטי את חניכותו והחל את דרכו כצייר מיניאטורות, שהיו יותר ויותר מבוקשות על ידי חוגים בורגניים. לאחר שמיינץ נכבשה על ידי חיילים מהפכניים צרפתיים בשנת 1792, נדד שטילר בעקבות בית המלוכה המגורש של הנסיך-ארכיבישוף פרידריך קרל יוזף פון ארטל לאשפנבורג. כאן נפגש עם הארכיבישוף מאוחר יותר קרל תיאודור אנטון מריה פון דלברג, שהפך לפטרון החשוב ביותר שלו. בין השנים 1802 עד 1805 למד באקדמיה לאמנויות יפות בווינה בכיתת המאסטר של היינריך פוגר. סגנון הדיוקנאות של שטילר עוצב במיוחד במהלך עבודתו באטלייה הפריזאית של פרנסואה ג'רארד, תלמידו של ז'אק-לואי דייוויד. בשנת 1808 הוא ביסס את עצמו כצייר דיוקנאות עצמאי בעיר פרנקפורט ובשנת 1810 נסע לאיטליה. משנת 1812 עבד בחצרו של המלך מקסימיליאן הראשון מבוואריה. בשנת 1816 נסע שוב לווינה כדי לצייר את דיוקנו של הקיסר מאוסטריה. בין פברואר לאפריל 1820 הוא עבד על דיוקנו של לודוויג ואן בטהובן, שהוא כנראה הציור הידוע ביותר של המלחין. בשנת 1847 הוא צייר גם את דיוקנה של לולה מונטז, שהרומן שלה עם המלך לודוויג הראשון מבוואריה הביא להתפטרותו של המלך בשנה שלאחר מכן. שטילר פרש בשנת 1855 ועבר לגור בביתו הכפרי . הוא נפטר במינכן שלוש שנים לאחר מכן. בנו קרל שטילר (1842–1885) הפך לסופר ידוע. שטילר עבד בעיקר בשירות בית המלוכה בבוואריה. הדמויות המצוירים בשלוס נימפנבורג, הוזמנו על ידי המלך לודוויג הראשון מבוואריה. שטילר צייר את דיוקנותיהם של יוהאן וולפגנג פון גתה, פרידריך וילהלם יוזף פון שלינג, יוהאן לודוויג טייק ואלכסנדר פון הומבולדט. המאפיין הבולט ביותר בדיוקנאות של שטילר הוא ההתמקדות המוחלטת שלו בישיבה. תוספות דקורטיביות נותרות בחוץ, ואין שום דבר שמסיח את מבטו של הצופה. שטילר השיג את הריכוז הזה באמצעות ניגודיות אור-כהה מכוון, שמעל לכל מדגישה במדויק את תווי הפנים האופיינים. המלך אוטו הראשון מיוון לודוויג בטהובן דיוקן של אמו של נפוליאון, לטיסיה רמולינו, 1811 המלכה תרזה מבוואריה אלכסנדר פון הומבולט יוהאן גתה בנות מקסימליאן מלך בוואריה מדיה וקבצים בנושא יוזף קרל שטילר בוויקישיתוף יוזף קרל שטילר, באתר "Find a Grave" (באנגלית) יוזף קרל שטילר, באתר Discogs (באנגלית) Historische Commission bei der königl. Akademie der Wissenschaften, Allgemeine Deutsche Biographie, Bd. 36, 1., München/Leipzig: Duncker & Humblot, 1893, Allgemeine Deutsche Biographie, עמ' 189 BLKÖ:Stieler, Joseph, de.wikisource.org (בגרמנית)
קרוב לוודאי (סדרת טלוויזיה)

קרוב לוודאי היא סדרת טלוויזיה ישראלית קומית-דרמטית ששודרה בערוץ 10 בשנת 2006. הסדרה המוקומנטרית עוקבת אחר מאיר סויסה, המשחק במסגרתה את עצמו, שחקן עבר שלא מצליח בתקופה הנוכחית. הכסף כבר לא נופל מהשמים, הצעות הפסיקו להגיע, וההצגה האחרונה לא ממש מצליחה. בוקר אחד מגלה השחקן כי בנוסף לכל אלה, אשתו עזבה עם הילדים ללוס אנג'לס, ובייאושו מסתגר בבית ומסרב לצאת. סויסה לוקח תקופה ארוכה לעצמו, וכעת מנסה לחזור לעבוד, ומקבל הצעה מוצלחת לשחק בסדרת טלוויזיה והצעה לא-מוצלחת לשחק בהצגה כושלת, שהיתרון הרווחי היחיד בה הוא השתתפותה הצפויה של הדוגמנית מירי בוהדנה (אזכור להצגה הלא-מצליחה של השניים: "אני עם אשתך גמרתי"). פגישה מקרית של ג'רבי, הסוכן החלקלק של סויסה, עם כוכבת העל מירי בוהדנה, משנה את פני המצב. ג'רבי מציע ללהק את בוהדנה לתפקיד ראשי בהצגה הכושלת. אך כבר בהיכרותם הראשונה היחסים עולים על שרטון, כשסויסה ובוהדנה מתנגחים ומתקוטטים כמו חתול ועכבר. כבוד ואגו, יכולות המשחק המפוקפקות של בוהדנה, סיפורי אהבה מזדמנים – כל אלה הם הרקע לתחילתה של ידידות מופלאה, וגם תחילתה של הסדרה "קרוב לוודאי". יחסיהם של בוהדנה וסויסה עולים על שרטון, כשהשניים רבים בקביעות במהלך החזרות על ענייני כבוד ואגו, בעוד בוהדנה מזלזלת בקריירה הלא-עדכנית של סויסה, והוא מזלזל ביכולות המשחק המפוקפקות שלה. אולם במהרה יחסיהם מקבלים מפנה בלתי-צפוי, והשניים מתחילים לפתח חברות ייחודית. מאיר סויסה (בתפקיד עצמו): שחקן מצליח בעבר, אשר השתתף ב"דיזנגוף 99" וב"הלהקה" המצליחים של אבי נשר. במבט עדכני סויסה לא מצליח לשקם את הקריירה שלו, בעיקר בגלל שלא מקבל הצעות מספיק טובות. חייו האישיים גם הם כושלים, כאשר אשתו וילדיו עוברים להתגורר בארצות הברית. כעת מאיר מלוהק להצגה כושלת לצד הדוגמנית מירי בוהדנה, שאותה אינו מעריך כלל, אך אט-אט מפתח עמה מערכת יחסים מופלאה. סויסה פרנואיד וילדותי, וחייו מתאפיינים בקו מבולגן וחסר סדר. מתכונן לשחק בסדרת טלוויזיה אשר תחזיר לו תהילתו. מירי בוהדנה (בתפקיד עצמה): דוגמנית וכוכבת צעירה אשר השתתפה במגוון קמפיינים. בוהדנה חפצה לפתח קריירת משחק, אך נוטלת חלק אך ורק בטלנובלות מפוקפקות. כעת ניתנת לה הזדמנות להוכיח כישורי משחק, למרות שאינם מפותחים, בהצגה לצד כוכב העבר מאיר סויסה. היחסים עם סויסה מתחילים ברגל שמאל, כשהשניים רבים לעיתים קרובות, אך מצבה האישי של בוהדנה, המאופיין בסיפור אהבה מסובך עם כוכב תוכנית מציאות לא-מוצלח, יוצר מערכת יחסים ייחודית עם סויסה. טליה סויסה (בתפקיד עצמה): בתו המתבגרת של מאיר המגיעה לביקור בישראל, לאחר שעזבה עם אמה לארצות הברית. ג'רבי (אלי זאבי) (בתפקיד עצמו): הסוכן של מאיר. אדם חלקלק ועצבני, אך טוב-לב ויעיל. אמנון קור (אמנון שרפי בתפקיד עצמו): השכן של מאיר העובד למחייתו כטכנאי מזגנים. אמנון גרוש ויש לו שני ילדים, ולמרות חזותו המאיימת, מחפש אהבה. אסי דיין (בתפקיד עצמו): עמיתו של מאיר לכתיבת סדרת-טלוויזיה צפויה. אדם מסובך וחסר עכבות, אשר עבודה עמו מהווה אתגר רציני עבור מאיר. רומי אבולעפיה (בתפקיד עצמה): שחקנית צעירה המשחקת בסדרת הטלוויזיה המתוכננת של מאיר. במהרה מתאהב מאיר ברוח הנעורים של אבולעפיה. שוקה שקקלר (יותם זילברמן בתפקיד עצמו): שוקה גדל עם מאיר בקיבוץ ונחשב כחנון. כעת הוא איש עסקים מצליח המשקיע רבות בהצגה הצפויה. יפה ירקוני (בתפקיד עצמה): ירקוני היא חמותו של סויסה וסבתה של בתו, טליה. זמרת מצליחה בעברה, דיווה ואייקון תרבותי נודע. כמו כן התארחו בתוכנית מספר כוכבים בתפקידי אורח, בראשם אלי יצפאן, אשר שיתף פעולה פעמים רבות עם סויסה בעבר. אמא'לה תרגיע "קרוב לוודאי", במיזם "אישים" לתיעוד היצירה הישראלית
אורן לונג

אורן את'לבירט לונג (באנגלית: Oren Ethelbirt Long‏; 4 במרץ 1889 – 6 במאי 1965) היה פוליטיקאי אמריקאי, שכיהן כמושל הטריטוריאלי העשירי של הוואי בשנים 1951–1953. לונג, שהיה חבר המפלגה הדמוקרטית, מונה למושל הטריטוריה לאחר תקופת כהונתו של אינגרם סטיינבק. לאחר שהוואי הצטרפה אל ארצות הברית באורח רשמי כמדינה הוא כיהן כאחד משני נציגיה הראשונים של הוואי בסנאט של ארצות הברית, לצד היירם פונג. לונג היה הסנאטור היחיד מהוואי שאינו ממוצא אסייתי עד למינויו של בריאן שץ לסנאט ב-2012. לונג נולד באלטונה (Altoona) שבקנזס ולמד באוניברסיטת ג'ונסון השוכנת בנוקסוויל שבטנסי. לאחר מכן הוסיף ללמוד באוניברסיטת מישיגן ובאוניברסיטת קולומביה שבניו יורק. אל הוואי הגיע לראשונה בשנת 1917 כעובד סוציאלי בהילו. לאחר מכן מילא שורה של תפקידי חינוך והוראה שונים במערכת בתי הספר הציבוריים של הוואי, ולבסוף שימש כמפקח חינוכי מ-1933 עד 1946. במהלך 1951 מונה למושל טריטוריית הוואי (אנ') בידי נשיא ארצות הברית הארי טרומן, ומילא תפקיד זה עד שלהי פברואר 1953. לונג שירת גם כחבר בסנאט הטריטוריאלי של הוואי בין השנים 1956–1959. ב-28 ביולי 1959 נבחר לונג לאחד משני מושביה של מדינת הוואי – שזה עתה נוסדה – בסנאט של ארצות הברית, והושבע לתפקידו ב-21 באוגוסט 1959. הסנאטור האחר שנבחר היה היירם פונג, איש המפלגה הרפובליקנית. לונג בחר שלא להתמודד לתקופת כהונה נוספת בת שש שנים בבחירות 1962, והוחלף על ידי חבר בית הנבחרים של ארצות הברית דניאל אינווי ב-1953. במשך כל כהונתו לונג היה הסנאטור הבכיר של הוואי, על אף שנכנס לתפקידו באותו היום בו הושבע עמיתו היירם פונג. לונג זכה ליתרון מבחינת ותק בשל היותו מושל לשעבר. לונג התארח בתוכנית הטלוויזיה "?What's My Line" של CBS זמן קצר לאחר כניסתו לתפקיד. אחד מחברי הפאנל בתוכנית, בנט קרף, זיהה אותו מיד ופסל עצמו מהשתתפות בסיבוב. לאחר שלושה סבבי "חקירה", יתר חברי הפאנל ניחשו את זהותו של לונג בהצלחה וחשפו אותו. במאי 1965 נפטר לונג לאחר שסבל מהתקף ברונכיטיס אסמטי בהונולולו, הוואי ונקבר בבית העלמין באוהאו (Oahu Cemetery). מדיה וקבצים בנושא אורן לונג בוויקישיתוף אורן לונג, באתר המדריך הביוגרפי של הקונגרס של ארצות הברית (באנגלית) וועידת אנזוס נפתחה בהונולולו, הצופה, 6 באוגוסט 1952 אורן לונג, באתר "Find a Grave" (באנגלית) נצחון לרפובליקנים בהאוואי, שערים, 30 ביולי 1959
החמצן

"החמצן" הוא אלבום הסולו השלישי של הזמר איציק שמלי. האלבום יצא לאור ב-2011 דרך תאקט רקורדס. את כל שירי האלבום שמלי כתב והלחין לבדו (מלבד השיר "מזמור לדוד" אותו הלחין גד אלבז ומילותיו על פי מזמור תהילים כ"ג בספר תהילים) האלבום כולל 11 רצועות שהופקו על ידי רון תיכון, ניצן קייקוב, רביב בן-מנחם, תמיר צור וגד אלבז. באלבום מתארחים סיוון וגד אלבז. החמצן, באתר ספוטיפיי החמצן, באתר אפל מיוזיק
בייבי קים

הייקים ג'מאל קרטר ג'וניור (באנגלית: Hykeem Jamaal Carter, Jr.; נולד ב-22 באוקטובר 2000), הידוע בשם הבמה בייבי קים (Baby Keem), הוא ראפר, פזמונאי ומפיק מוזיקלי אמריקאי. הוא ידוע בעיקר בזכות הסינגל "Orange Soda", מתוך המיקסטייפ השני שלו, Die for My Bitch, שהגיע בשיאו למקום ה-98 במצעד הבילבורד הוט 100. בייבי קים נכלל ב-Freshman Class של XXL לשנת 2020. לקים קרדיטים של כתיבה והפקה בפרויקט של בן דודו, הראפר קנדריק לאמאר, Black Panther: The Album, אלבומו של ג'יי רוק מ-TDE,‏ Redemption,‏ Crash Talk של סקולבוי קיו והשיר "Nile" מתוך The Lion King: The Gift של דיסני. קים עבד עם המפיק המוזיקלי קארדו, על שני המיקסטייפים שלו, The Sound of a Bad Habit מ-2018 ו-Die for My Bitch מ-2019. השני הגיע למצעד הבילבורד 200. קים הוצג ביצירה החזותית בהשקה של החברה של קנדריק לאמאר ודייב פרי, pgLang. ב-18 בספטמבר 2020 הוציא שני שירים חדשים, "Hooligan" ו-"Sons & Critics Freestyle". ב-5 במרץ 2021 הוציא את השיר "No Sense". ב-30 באפריל, הוציא את השיר "Durag Activity", יחד עם טראוויס סקוט. בספטמבר 2021 הוציא את אלבום הבכורה שלו, The Melodic Blue. באלבום משתתפים הראפר קנדריק לאמאר, טראוויס סקוט ודון טוליבר. בשנה זו קיבל מועמדות בטקס פרסי גראמי ה-64 בקטגוריית תגלית השנה, ואף נכלל ברשימת פורבס 30Under30 לשנת 2022. באוקטובר 2022, שנה לאחר צאת האלבום, הוציא מהדורת דלוקס. 2021: The Melodic Blue 2018: The Sound of a Bad Habit 2019: Die for My Bitch 2017: Oct 2018: Midnight 2018: No Name 2018: Hearts & Darts מדיה וקבצים בנושא בייבי קים בוויקישיתוף אתר האינטרנט הרשמי של בייבי קים (באנגלית) בייבי קים, ברשת החברתית פייסבוק בייבי קים, ברשת החברתית אקס (טוויטר) בייבי קים, ברשת החברתית אינסטגרם בייבי קים, סרטונים בערוץ היוטיוב בייבי קים, במסד הנתונים הקולנועיים IMDb (באנגלית) בייבי קים, באתר אפל מיוזיק (באנגלית) בייבי קים, באתר ספוטיפיי בייבי קים, באתר סאונדקלאוד (באנגלית) בייבי קים, באתר Last.fm (באנגלית) בייבי קים, באתר AllMusic (באנגלית) בייבי קים, באתר MusicBrainz (באנגלית) בייבי קים, באתר דיזר בייבי קים, באתר Discogs (באנגלית) בייבי קים, באתר Genius בייבי קים, באתר טיידל (באנגלית) בייבי קים, באתר אמזון מיוזיק Zidel, Alex. "Hykeem Carter Makes His Formal Introduction As "Baby Keem"". HotNewHipHop. Setaro, Shawn. "Baby Keem Has Arrived". Complex (באנגלית). "Baby Keem Looks to Make a Leap With New 'Die for My B*tch' Project". Hypebeast. "Baby Keem - the Sound of Bad Habit". Phillips, Yoh. "Baby Keem 'Die for My Bitch' 1 Listen Album Review". DJBooth. "Baby Keem Drops "Orange Soda" Off His Upcoming 'Die for My B*tch' Project". Complex. Cline, Georgette (11 באוגוסט 2020). "XXL 2020 FRESHMAN CLASS REVEALED". XXL. נבדק ב-11 באוגוסט 2020. {{cite web}}: (עזרה) "Meet Hykeem Carter, The Mysterious Artist Who Has Credits on Multiple TDE Projects". Complex. "Kendrick Lamar and Dave Free Launch New Company pgLang". Pitchfork. נבדק ב-2020-03-06. "hooligan / sons & critics - Single by Baby Keem on Apple Music". 17 בספטמבר 2020. נבדק ב-17 בספטמבר 2020 – via Apple Music. {{cite web}}: (עזרה) @babykeem (1 במרץ 2021). "3/5 👀 ..." (Tweet). נבדק ב-4 במרץ 2021 – via Twitter. {{cite web}}: (עזרה) @babykeem (21 באפריל 2021). "durag activity @trvisXX let's gooo..." (Tweet). נבדק ב-22 באפריל 2021 – via Twitter. {{cite web}}: (עזרה) Forbes 30 Under 30 2022: Music, Forbes (באנגלית)
ז'אן פייר פוקו

ז'אן פייר פוקו (בצרפתית: Jean-Pierre Foucault; נולד ב-23 בנובמבר 1947) הוא מנחה טלוויזיה צרפתי. פוקו נולד במרסיי, אמו הייתה יהודייה ניצולת שואה ילידת פולין, אביו גרם להצלה של אחייניה של אמו מידי הנאצים ואחרי כן הוכר כחסיד אומות העולם. ב-1966 החל את דרכו בעולם התקשורת כשהחל לעבוד ברדיו. ב-1983 ו-1984 הנחה את התחרות לבחירת נציג צרפת באירוויזיון, בשנות השמונים גם לקח חלק בהגשת הגרסה הצרפתית של תשע בריבוע. ב-1996 הנחה לראשונה את תחרות מיס צרפת ומאז הוא מנחה אותה בקביעות, הוא גם הנחה מספר פעמים את תחרות מיס אירופה, הוא המנחה של הגרסה הצרפתית של מי רוצה להיות מיליונר?, ב-2010 הנחה את העונה השלישית של הגרסה הצרפתית של תוכנית המציאות "החווה". ב-2006 הופיע בתפקיד עצמו בסרט "Mon meilleur ami" עם דניאל אוטיי. הוא בזוגיות עם אוולין ולו בת ממערכת יחסים קודמת. מדיה וקבצים בנושא ז'אן פייר פוקו בוויקישיתוף ז'אן פייר פוקו, ברשת החברתית אקס (טוויטר) ז'אן פייר פוקו, במסד הנתונים הקולנועיים IMDb (באנגלית) ז'אן פייר פוקו, במסד הנתונים הקולנועיים KinoPoisk (ברוסית) ז'אן פייר פוקו, באתר Discogs (באנגלית)